stanford-oval/wikipedia huggingface dataset:
רוז מופורד
מושלת אריזונה

ב-8 בפברואר 1988 הודח המושל אוון מיקם על ידי בית הנבחרים של אריזונה. על פי חוקת המדינה, סמכויותיו הושעו, ומופורד הייתה למושלת בפועל. בעוד שרוב המשקיפים החמיאו על עבודתה, מיקם התנגד להחלפתו במופורד והעדיף את ראש מחלקת המדינה שהוא עצמו מינה. ב-4 באפריל הורשע מיקם במשפט ההדחה בסנאט המדינתי בארבעה סעיפים והודח סופית מכהונתו. מופורד הושבעה כמושלת אריזונה ה-18 עד לתום תקופת כהונתו המתוכננת של מיקם, זאת על אף העובדה שבפרק 5 סעיף 2 של חוקת אריזונה, הותנה שכל פקידי הממשל יהיו גברים. בבחירות שנערכו ב-8 בנובמבר אותה שנה, אימץ ציבור הבוחרים במשאל עם את הצעה מספר 103, שביטלה את ההגבלה המגדרית הזאת.
בתחילה סברה מופורד שהעברת הממשל לא תהיה חלקה, שכן היא התמודדה עם קריסה של שוק המקרקעין ועם גירעון תקציבי גבוה שהיא ירשה מקודמה בתפקיד.
מטרתה העיקרית של מופורד כמושלת הייתה להשיב את היציבות לאריזונה. היא כונתה "המושלת המרפאה", והיו שסברו שזו הייתה חובתה כמושלת לשקם את המדינה. מופורד גם זכתה בכינוי זה הודות ליכולתה להפיג את הפילוג הגזעי באריזונה, שהיו שראו בו בעייתי תחת ממשלו של מיקם. מאמציה כללו בעיקר נקיטת צעדים מרגיעים בעקבות ההדחה הסוערת וההליכים לבחירות חוזרות של קודמה בתפקיד. מנהיג סיעת הדמוקרטים בסנאט המדינתי, אלפרדו גוטיראס, אמר על מעשיה, "מה שהיא עשתה היה להשקיע מחדש במערכת עם יושרה וכבוד". במהלך תקופת כהונתה, הייתה מופורד אחת משלוש הנשים היחידות שכיהנו כמושלות במדינות ארצות הברית.
מופורד נאבקה למציאת מכנה משותף רחב ביותר, והגדילה את המימון לתוכניות בריאות הנפש של אריזונה. היא התנגדה בתוקף להפיכתה של האנגלית כשפת הלימוד היחידה בבתי הספר של המדינה, והחשיבה את עצמה כמקדמת חירויות האזרח. כמי שנודעה בשל חיבתה לספורט, הקימה מופורד מנגנון מינוי כדי להשאיר את ליגת הקקטוס של הבייסבול במדינה. היא הקימה את ברית המושלת נגד סמים, ואת נציבות המושלת לנוער נגד סמים, והצליחה להקים את המרכז הראשון של המדינה למשאבי מניעת נגע הסמים. היא הקימה כוח משימה למאבק במגפת האיידס במדינה, כתגובה לעלייתה כגורם לדאגה ברמה הלאומית. במהלך תקופה זו, מגפת האיידס הייתה סוגיה שפוליטיקאים רבים ברחבי ארצות הברית התעלמו ממנה. מופורד ניסתה להרחיב את ההזדמנויות למנהיגות פוליטיות עבור נשים במדינה, ומינתה יותר בני מיעוטים ונשים לנציבויות, מועצות ובתי משפט בהשוואה לכל אחד מקודמיה בתפקיד.
מופורד קידמה את החזרתו של יום מרטין לותר קינג כיום חופשה בתשלום באריזונה. חג זה בוטל על ידי קודמה בתפקיד. הצעת החקיקה בסוגיה זו נדחתה על ידי בית המחוקקים של המדינה על חודו של קול אחד.
מופורד נהנתה מפופולריות ברמה גבוהה במדינה, אך זו צנחה כאשר היא המתיקה שני גזרי דין מוות ב-1989. הרוצחים המורשעים, ג'יימס האם וקארל קומרלאו הצליחו לקבל שחרור מוקדם בזכות החלטותיה, שבהמשך היא ניסתה לבטל.
בראשית 1990 הודיעה מופורד שהיא החליטה שלא להתמודד על תקופת כהונה מלאה של ארבע שנים. במקומה נבחר פייף סימינגטון. באותה שנה אמרה מופורד לכתבים שהיא קיוותה להיזכר כ"מושלת אכפתית, בשל העובדה שהיה לי אכפת מכולם באריזונה".
שנותיה האחרונות

לאחר תום כהונתה כמושלת, הקדישה מופורד את זמנה לפעילויות אזרחיות ופעילויות צדקה. היא שימשה כיושב ראש ועדת מסע הבחירות של התובע הכללי טרי גודארד, שהתמודד ללא הצלחה על תפקיד המושל ב-2010. היא עבדה יחד עם המחוקק לשעבר לאו קורבט בסיוע לאנשי אריזונה לקבל מימון להשתלות איברים במסגרת ביטוח הבריאות המדינתי. לעיתים קרובות היא ביקרה במעונות לקשישים, ועסקה בכביסה, מיון ותרומה של בגדים לבתי מחסה לחסרי בית עד שהגיעה לגיל 91.
גם לאחר תום כהונתה, נחשבה מופורד למנטורית של כמה פוליטיקאים באריזונה. לעיתים קרובות היא עשתה שימוש בהשפעתה הפוליטית לסייע לאחרים לגייס תמיכה. הסנאטור לשעבר דניס דיקונסיני זכר שהוא ביקש את עצתה של מופורד לאחר שהתקבל למשרה בסגל משרד המושל. לדבריו של דיקונסיני, מופורד ניהלה עבורו שיחות טלפון "שפתחו עבורו דלתות רבות".
בבחירות לנשיאות של 2004, הייתה מופורד מועמדת להיות חברה בנציגות הדמוקרטים בחבר האלקטורים עבור הסנאטור ג'ון קרי. בסופו של דבר ניצח באריזונה הנשיא המכהן ג'ורג' ווקר בוש.
בראיון שנתנה ב-2010, אמרה מופורד, "אני מייחסת את הצלחתי בחיים לשורשי, לדת שלי ולפנקס הכתובות (Rolodex) שלי". היא החלה לאגור את הכתובות כאשר החלה לעבוד בממשלה ב-1940, ובסופו של דבר הוא הכיל 4,000 אנשי קשר.
חיים אישיים

ב-1957 נישאה רוז פריצה לתורלד רוברט "לפטי" מופורד, קצין במשטרת פיניקס. לאחר כעשור התגרשו השניים, אך הם נותרו ידידים עד למותו ב-1983. מופורד שמרה על שם נישואיה. לשניים לא נולדו ילדים ומופורד לא נישאה בשנית.
מופורד זיהתה את עצמה כקתולית אדוקה. היא ראתה בדת ככוח המניע מאחורי הצלחתה בפוליטיקה. היא תרמה למיסיונרים של הצדקה של האם תרזה. מחויבותה לאמונתה הדתית הפכה אותה לפופולרית בקרב תושבי אריזונה.
ב-31 באוגוסט 2016, לאחר שמעדה בביתה, אושפזה מופורד בהוספיס. רוז מופורד נפטרה ב-15 בספטמבר 2016, בגיל 94. לאחר מותה, אמר עליה המושל דאג דוסי "שכמי שהתקדמה במדרג ממשלת המדינה עד לתפקיד הבכיר ביותר במדינה שלנו, היא ניפצה את מה שנחשב כתקרת הזכוכית ושירתה כמופת בלתי ניתנת להשוואה לרבים".
רוז מופורד נטמנה בבית הקברות הקתולי סנט פרנסיס בפיניקס. ב-2017 הוסר הלוט על ציון קבר חדש לזכרה, שכלל בין השאר תמונות של פגישתה עם האפיפיור יוחנן פאולוס השני ב-1987 ועם האם תרזה ב-1989. פגישות אלו היו האירועים החביבים עליה בעת כהונתה כמושלת.
הרחוב על שמה של מופורד במתחם הקפיטול המדינתי של אריזונה בפיניקס.
ציון הקבר של מופורד, בו מתוארים בין השאר פגישותיה עם האפיפיור יוחנן פאולוס השני והאם תרזה.
תא גרנולוזה

| --- | --- |

 שיוך:  זקיק שחלתי 
 מיקום אנטומי:  זקיק שחלתי 
 התפתחות מתוך:  germinal epithelium 
 מזהים
 קוד MeSH:  A05.360.319.114.630.535.200 
 מזהה MeSH:  D006107 
 מערכת השפה הרפואית המאוחדת:  C0018207 
 
תא גְרָנוּלוֹזָה הוא תא סומטי הקשור בהתפתחות תא הביצה בשחלת נקבות יונקים. תאי גרנולוזה מרוכזים בשכבה בודדת פחוסה סביב תא הביצה בזקיק החל מהיווצרו, ובמהלך הבשלת הזקיקים (פוליקולוגנזה) הם מתפתחים ויוצרים "ענן" רב-שכבתי (הנקרא קוּמוּלוּס אוֹאוֹפוֹרוּס, "ענן נושא-תא ביצה") האופף את תא הביצה בזקיק.
תפקידם העיקרי של תאי הגרנולוזה הוא ייצור סטרואידים ומספר חומרים אחרים, שלפי הסברה מעודדים את גדילת תא הביצה. ההורמון FSH מעורר את תאי הגרנולוזה להפוך אנדרוגנים לאסטרדיול.
שילה גיש

| --- | --- |
אין תמונה חופשית
 לידה:  23 באפריל 1942 לינקולן, הממלכה המאוחדת 
 פטירה:  9 במרץ 2005 (בגיל 62) לונדון, הממלכה המאוחדת 
 מקום קבורה:  בית הקברות הייגייט 
 מדינה:  הממלכה המאוחדת 
 מקום לימודים:  האקדמיה המלכותית לאמנות הדרמה (1962)  Royal School for Daughters of Officers of the Army 
 בן או בת זוג:  דניס לוסון (מרץ 2004–9 במרץ 2005)  רולנד קוראם (1964–1985) 
 צאצאים:  לו גיש 
 פרסים והוקרה:  פרס אוליבייה 
 פרופיל ב-IMDb
 
שילה גיש (באנגלית: Sheila Gish;‏ 23 באפריל 1942 - 9 במרץ 2005) הייתה שחקנית תיאטרון וקולנוע בריטית. על הופעתה בשנת 1995 במחזמר "קומפני" מאת סטיבן סונדהיים היא זכתה בפרס אוליבייה להופעה הטובה ביותר בתפקיד משנה במחזמר.
בקולנוע שיחקה גיש בסרט "A Day in the Death of Joe Egg" מ-1972, בסרט "קוורטט" משנת 1981, ב"איש הנצח" מ-1986, ובעיבוד הקולנועי של "מנספילד פארק" משנת 1999. בטלוויזיה כיכבה ב-1969 בסדרה "הצ'רצ'ילים הראשונים", ב-1992 שיחקה במיני-סדרה "Jewels" מאת דניאל סטיל, ובסיטקום של רשת ITV בשם "Brighton Belles" ששודר ב-1993 ו-1994.
ביוגרפיה

גיש נולדה בשם שילה אן סיים גאש בעיר לינקולן שמחוז לינקולנשייר. היא למדה באקדמיה המלכותית לאמנות הדרמה והופעת הבכורה שלה על הבמה הייתה בלהקת תיאטרון רפרטוארי.
ביוגרפיה > קריירה

גיש כיכבה לראשונה בווסט אנד בתפקיד בלה במחזמר "רוברט ואליזבת". היא ידועה בעיקר מהופעותיה על במת התיאטרון. ב-1996 שיחקה בתפקיד ג'ואן במחזמר "קומפני" מאת סטיבן סונדהיים בתיאטרון דונמאר ורהאוס בבימויו של סם מנדס. על הופעתה זו זכתה גיש בפרס אוליבייה להופעה הטובה ביותר בתפקיד משנה במחזמר. ב-199 הופיעה בתפקיד מיס ונייבל במחזה "פתאום, בקיץ האחרון" מאת טנסי ויליאמס בבימויו של שון מאתיאס יחד עם רייצ'ל וייס בתיאטרון הקומדיה בלונדון. אחד מתפקידיה האחרונים היה בדמות ארקדינה בהפקה של המחזה "השחף" בתיאטרון פסטיבל צ'יצ'סטר בשנת 2003.
גיש הופיעה בתוכניות דרמה רבות בטלוויזיה. היא גילמה את דמותה של מרי ממודנה בסדרה "הצ'רצ'ילים הראשונים". ב-2001 השתתפה בעיבוד המצליח לרומן "Love in a Cold Climate", ובו גילמה את ליידי מונטדור האקסצנטרית. ב-1975 שיחקה בפרק בסדרה "The Sweeney" בתפקיד ג'ון בויסי, אשתו של הנבל.
בקולנוע שיחקה גיש בסרט "A Day in the Death of Joe Egg" מ-1972, בסרט "Hitler: The Last Ten Days" מ-1973, בהפקה של מרצ'נט ואייבורי "קוורטט" מ-1981 ובסרט "Merisairas" מ-1996. ב-1999 גילמה את דמותה של גברת נוריס בסרט הקולנוע "מנספילד פארק" עיבוד לרומן מאת ג'יין אוסטן. עוד היא מוכרת מהופעתה בתפקיד רייצ'ל אלנסטיין בסרט "איש הנצח" משנת 1986, ובסרט ההמשך "איש הנצח: סוף המשחק" משנת 2000.
ביוגרפיה > חיים אישיים

גיש הייתה נשואה לשחקן רולנד קוראם מ-1964 עד 1985. לבני הזוג נולדו שתי בנות: השחקניות קיי (קתרין גיסליין) קורם ולו גיש (1967–2006). ב-1985 בעת צילומי המיני-סדרה "That Uncertain Feeling" הכירה גיש את השחקן דניס לוסון שאיתו התחתנה ב-2004.
ב-2003 נפגעה עינה הימנית מסרטן העור. היא נפטרה ב-2005 ממחלת הסרטן בקמדן שבלונדון.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1965 | דרלינג | Darling | תפקיד קמע | ללא קרדיט |
| 1970 |  | The Reckoning | גברת גארנר |  |
| 1970 |  | Every Home Should Have One | אמא בפרסומת בטלוויזיה | ללא קרדיט |
| 1972 |  | A Day in the Death of Joe Egg | פאם |  |
| 1973 |  | Hitler: The Last Ten Days | גרדה כריסטיאן |  |
| 1977 | אנה קארנינה | Anna Karenina | הנסיכה בטסי | מיני-סדרה |
| 1981 | קוורטט | Quartet | אנה |  |
| 1986 | איש הנצח | Highlander | רייצ'ל אלנסטיין |  |
| 1989 |  | Chambre à part | מאדאם קיבי |  |
| 1996 |  | Merisairas | מרטינה שאפר |  |
| 1997 | ג'ונתן קריק | Jonathan Creek | סרנה שייל | בפרק "The Wrestler's Tomb" |
| 1999 |  | The Bass Player | הרוזנת ביבולוף | סרט קצר |
| 2000 | מנספילד פארק | Mansfield Park | גברת נוריס |  |
| 2000 | איש הנצח: סוף המשחק | Highlander: Endgame | רייצ'ל אלנסטיין |  |
| 2001 |  | Love in a Cold Climate | ליידי מונטדור | מיני-סדרה |
הערות שוליים

↑  Laurence Olivier Awards official site
↑  Michael Coveney, Sheila Gish,  The Guardian, 11 March 2005
↑  Sheila Gish Biography
↑  Sheila Gish - Obituaries - News - The Independent
| --- | --- |
בקרת זהויות :  BnF: cb13894516j (data)  ISNI: 0000 0000 0923 0540  LCCN: no2016162845  MusicBrainz: b8c8fcb5-dbd4-4698-b7d7-769cb3726679  SNAC: w6fs52t8  VIAF: 102149196254974790393   WorldCat (עם VIAF): 102149196254974790393 
קברה של שילה גיש בבית הקברות הייגייט בלונדון
שיאן ג'אנג

| --- | --- |
אין תמונה חופשית
 לידה:  1973 (בת 51 בערך) דאנדונג, הרפובליקה העממית של סין 
 מוקד פעילות:  ניו ג'רזי, סיאטל
 מקום לימודים:  הקונסרבטוריון המרכזי למוזיקה בייג'ינג  אוניברסיטת סינסינטי
 עיסוק:  מנצחת
 כלי נגינה:  פסנתר
 https://xianzhangconductor.com/
 פרופיל ב-IMDb
 
שיאן ג'אנג (בסינית מנדרינית: 张弦, נולדה ב-1973 בדאנדונג, ליאונינג) היא מנצחת סינית-אמריקאית.
ביוגרפיה > סין

ג'אנג נולדה להורים מוזיקאים. היא החלה את לימודי המוזיקה שלה כילדה אצל אמה, על פסנתר שבנה אביה. היא המשיכה את לימודי המוזיקה בקונסרבטוריון המרכזי למוזיקה בבייג'ינג. בלימודי ניצוח החלה בגיל 16, וסיימה תואר ראשון ושני בקונסרבטוריון של בייג'ינג. הופעתה הראשונה כמנצחת הייתה בגיל 19, עם תזמורת האופרה הסינית הלאומית בהפקה של נישואי פיגארו. היא כיהנה כמנצחת הבית של בית האופרה של סין בבייג'ינג, ומנצחת התזמורת הסימפונית של ז'ינפאן.
ביוגרפיה > ארצות הברית

ג'אנג היגרה לארצות הברית בשנת 1998. היא למדה לתואר דוקטור בקונסרבטוריון למוזיקה שליד אוניברסיטת סינסינטי, ובמקביל כיהנה במשך ארבע שנים כמנהלת מוזיקלית של תזמורת האוניברסיטה. ב-2002 חלקה בפרס הראשון בתחרות המנצחים הראשונה על שם מאזל-וילאר. היא שימשה כמנצחת מחליפה של הפילהרמונית של ניו יורק מ-2002 עד 2004. בשנת 2004 הייתה לעוזרת מנצח של הפילהרמונית של ניו יורק, והופעתה הראשונה עם התזמורת הייתה בקונצרט לנוער באותה שנה. בינואר 2005 ניצחה לראשונה בסדרת המנויים של התזמורת בתוכנית, שחלקה עם לורין מאזל.
 ב-2005 מינה מאזל את שיאן ג'אנג למנצחת-שותפה של התזמורת. במינוי זה המשיכה שנים אחדות.
ג'אנג כיהנה כמנהלת המוזיקלית החמישית של התזמורת הסימפונית של סו סיטי, מ-2005 עד 2007. בינואר 2008 הייתה לאישה הראשונה שניצחה על התזמורת הסקסונית הממלכתית של דרזדן באולמה הראשי. במרץ 2009 הודיעה תזמורת ג'וזפה ורדי של מילאנו על מינויה של ג'אנג למנהלת המוזיקלית הבאה שלה, האישה הראשונה המתמנה למנהלת מוזיקלית של תזמורת סימפונית איטלקית, מינוי שנכנס לתוקף בעונת 2010-2009. בדצמבר 2010 הודיעה תזמורת הולנדית על מינוי ג'אנג כמנהיגה אמנותית, החל בקיץ 2011.
במשרה זו המשיכה עד ספטמבר 2015. את כהונתה כמנהלת אמנותית בתזמורת ג'וזפה ורדי של מילאנו סיימה ב-2016, ועכשיו היא נושאת בתואר "מנהלת מוזיקלית אמריטה" של התזמורת.
ג'אנג ניצחה לראשונה כאורחת על התזמורת הסימפונית של ניו ג'רזי בשנת 2010, וחזקה להופעות אורח נוספות בפברואר 2012 ובמאי 2015. בשנת 2016 התמנתה למנהלת מוזיקלית של תזמורת זאת.
היא המנצחת הראשונה שהתמנתה למנהלת מוזיקלית של תזמורת ניו ג'רזי. ביוני 2018 הודיעה התזמורת על הארכת החוזה שלה עד עונת 2023–2024. בדצמבר 2015 הודיעה תזמורת ה-BBC הלאומית של ויילס על מינויה כמנצחת האורחת הראשית הבאה של התזמורת, החל בעונת 2016–2017, בחוזה התחלתי ל-3 שנים. היא המנצחת הראשונה שמתמנה למשרה באחת מתזמורות ה-BBC. בתפקידה זה, עם התזמורת של ויילס, הייתה המנצחת הראשונה שניצחה אי פעם על קונצרט הפרומס השנתי, שכלל את הסימפוניה התשיעית של בטהובן, ב-30 ביולי 2017.
בספטמבר 2024, הכריזה תזמורת סיאטל על מינויה של  ג'אנג לתפקיד המנצחת הראשית של התזמורת והיא תתחיל את תפקידה החל מעונת 2025 - 2026.
חיים אישיים

לג'אנג ובעלה יאנג ליי שני בנים.
הערות שוליים

↑  מייקל קופר, הניו יורק טיימס, "המנהלת המוזיקלית החדשה של התזמורת הסימפונית של ניו ג'רזי על הגדרת הצליל המיוחד לה" 26 באוקטובר 2016
↑  ראלף בלומנטל, ניו יורק טיימס, "ואז היו שניים; פרס משותף בתחרות ניצוח 30 בספטמבר 2002
↑  ויויאן שווייצר, ניו יורק טיימס, "נסיעה ארוכה, שעוד רחוקה מסיום" 2 במרץ 2008
↑  טום סרוויס, הגרדיאן, "צלילי העתיד" 5 באוקטובר 2007
↑  בלייר טינדול, ניו יורק טיימס, "קראו לי מאדאם מאסטרו" 14 בינואר 2005
↑  אלאן קוזין, ניו יורק טיימס, "מנצחת צעירה מקבלת משימה אקלקטית" 13 בינואר 2005
↑  [
https://www.nytimes.com/2006/03/18/arts/music/18phil.html אנתוני טומסיני, ניו יורק טיימס, "מנצחת צעירה נכנסת ומביאה עמה עירוי של חיוניות"] 18 במרץ 2006
↑  [ttp://www.siouxcityjournal.com/articles/2007/05/11/news/latest_news/adf0e4b25df402fa862572d8005cf8dd.txt סיו סיטי ז'ורנל, "שיאן ג'אנג מסיימת את תפקידה כמנצחת הסימפונית"]11 במאי 2007
↑  בראדלי במברגר, סטאר לדג'ר, "הפילהרמונית של ניו יורק מעלה קונצרט פתוח לקהל בהולמדל 3 ביולי 2008
↑  תזמורת ג'וזפה ורדי, "שיאן ג'אנג: אישה למנהלת מוזיקלית חדשה של הוורדי" 31 במרץ 2009
↑  שיאן ג'אנג כמנהיגה אמנותית 14 בדצמבר 2010
↑  רוני רייך, ניוארק סטאר-לדג'ר, "השראה: שיאן ג'אנג תנצח על התזמורת הסימפונית של ניו ג'רזי בשלושה קונצרטים בנושא ספרדי" 4 בפברואר 2012
↑  מרכז התקשורת של BBC, "התזמורת והמקהלה של שירות השידור הלאומי של ויילס ממנה את שיאן ג'אנג למנצחת אורחת ראשית" 1 בדצמבר 2015
↑  בארי מילינגטון, איבנינג סטאנדרט, "פרומס 2017, סקירה: BBC ויילס, ג'אנג 31 ביולי 2017
| --- | --- |
בקרת זהויות :  PLWABN: 9811298959705606  BIBSYS: 6085155  LCCN: no2015104632  MusicBrainz: eccb3765-6673-4463-94b9-012643efff66  VIAF: 386149294282380521376   WorldCat (עם VIAF): 386149294282380521376
ריצ'רד דילון

ריצ'רד צ'ארלס דילון (באנגלית: Richard Charles Dillon; 24 ביוני 1877 – 5 בינואר 1966) היה פוליטיקאי אמריקאי, שכיהן כמושלה השמיני של מדינת ניו מקסיקו.
ביוגרפיה

דילון נולד ב-24 ביוני 1877, בעיר סנט לואיס שבמיזורי. בשנת 1889 עבר עם משפחתו לספרינגר, ניו מקסיקו. הוא התחנך במיטב בתי הספר באזור. טרם משרתו הציבורית כפוליטיקאי עבד בתחום הרכבות והמסחר.
בשנת 1924 זכה דילון בבחירות לסנאט המדינתי. לאחר מכן זכה בבחירות המקדימות של המפלגה הרפובליקנית לתפקיד מושל המדינה. ב-2 בנובמבר 1926 ניצח בבחירות, וב-1 בינואר 1927 הושבע לתפקיד. בשנת 1928 זכה בבחירות שוב, והפך למושל ניו מקסיקו השני שכיהן שתי קדנציות רצופות. במרוצת כהונתו הוכרז הפארק הלאומי מערות קרלסבד כאתר מורשת עולמית.
עם סיום התפקיד פרש דילון מהקריירה הפוליטית שלו. הוא נפטר ב-5 בינואר 1966. גופתו נטמנה בפארק הזיכרון "פיירוויו" שבאלבוקרקי.
לקריאה נוספת

Sobel, Robert and John Raimo, Biographical Directory of the Governors of the United States, 1789-1978, Greenwood Press, 1988, מסת"ב 978-0-313-28093-1. (באנגלית)
רפאל חייא פונטרימולי

ערך זה עוסק במחבר הספר מעם לועז על מגילת אסתר. אם התכוונתם לסבו, מחבר שו"ת צפחית בדבש, ראו .
| --- | --- |
 לידה:  1850 
 פטירה:  26 ביולי 1870 (בגיל 20 בערך) כ"ז תמוז ה'תר"ל אזמיר
 מדינה:  ספרד 
 מקום פעילות:  אזמיר
 חיבוריו:  ספר מעם לועז על מגילת אסתר
 אב:  הרב חיים בנימין פונטרימולי
 
הרב רפאל חייא פונטרימולי היה רב באזמיר, מדפיס, ומחבר הספר מעם לועז על מגילת אסתר.
ביוגרפיה

נולד לחיים בנימין פונטרימולי, מחבר ספר פתח הדביר ובנו של חייא פונטרימולי, מחבר שו"ת צפיחית בדבש.
נישא לנהמא סול קאדין, שנפטרה בט"ו בטבת ה'תרס"ג. הקים בית דפוס באזמיר שם הדפיס בין השאר את ספרו קדושת היום. כמו כן הדפיס את ספרו של הרב חיים שונשול, שמחה לאיש.
נפטר בגיל 39 ביום כ"ז בתמוז שנת ה'תר"ל (1870), ונקבר באזמיר. כחודש לאחריו נפטר אחיו הגדול, הרב ישעיה יוסף פונטרימולי, שניהם בחיי אביהם.
תשובה ממנו נדפסה בספר אשר לשלמה לרבי שלמה יפה אשכנזי (דף ג ע"א - דף ה ע"ב). כמו כן, אביו, הרב חיים בנימין פונטרימולי, מזכירו מספר פעמים בספרו פתח הדביר.
ספריו

ספר מעם לועז דיקלארו על מגילת אסתר (בלאדינו; אזמיר תרכ"ד, סאלוניקו תרכ"ז, קונסטנטינאפולה תרנ"ט): ספר בסדרת הספרים ילקוט מעם לועז, ובו פירוש על מגילת אסתר. הספר תורגם בידי הרב שמואל קרויזר ונדפס כחלק מילקוט מעם לועז.
קדושת היום (אזמיר תרי"ח ותר"ם). שני פרקי מוסר בלאדינו; לראש השנה - על מעשה העקדה וליום הכיפורים על מעשה יונה הנביא.
שבחי האר"י זלה"ה שלושה פרקי מוסר שאינם משבחי האר"י הידועים.
הערות שוליים

↑  המרכז לחקר התפוצות באוניברסיטת תל אביב,A World Beyond: Jewish Cemeteries in Turkey 1583-1990, אזמיר, Gurcesme, lot no. h-4 Stone no. 117.
↑  הרב אברהם פאלאג'י, אברהם את ידו, כרך א, אזמיר, תרמ"ו, דרוש ו' להספד.
↑  למשל: הרב חיים בנימין פונטרימולי, פתח הדבר, כרך ג, אזמיר, תרל"ג, דף קי"ח ע"א.
1 2  דב הכהן, אוצר הספרים בלאדינו 1490–1960: ביבליוגרפיה מחקרית מוערת, 2022, עמ' 182–193 (גרסה מקוונת של הספר (לבעלי הרשאה), באתר "כותר")
↑  דב הכהן, אוצר הספרים בלאדינו 1490–1960: ביבליוגרפיה מחקרית מוערת, 2022, עמ' 204 (גרסה מקוונת של הספר (לבעלי הרשאה), באתר "כותר")
| --- | --- |
בקרת זהויות :  NLI: 987007498988805171  BnF: cb122333061 (data)  ISNI: 0000 0000 0020 8128  SUDOC: 031037690  VIAF: 34510631   WorldCat (עם VIAF): 34510631
שתילה

ערך זה עוסק בפעולה חקלאית. אם התכוונתם למחנה פליטים פלסטיני, ראו .
שתילת הפרדס הראשון בארץ ישראל
שתילה היא פעולה של העברת שתיל ממקום גידול ארעי לתוך מצע גידול מכל סוג, כמו למשל אדמה, טוף, צמר סלעים, עציצים ועוד.
להבדיל מזריעה, בה מטמינים זרע במצע הגידול, השתיל נשאר חשוף בחלקו העליון. לא כל שתילה היא המשך של תהליך זריעה, מאחר שיש שתילים שנוצרו משיטות ריבוי שונות שאינן הפצת זרעים.
בשתילה במצע גידול, כמו באדמה (חממה, שדה פתוח, ערוגה) שותלים את השתילים במרחקים קבועים זה מזה על מנת לאפשר לכל שתיל מרחב מחיה. המרחק ועומק השתילה שונים מסוג צמח אחד למשנהו, שתילי עצים יהיו רחוקים יותר זה מזה ויוחדרו עמוק יותר בקרקע מאשר שתילי ירקות או פרחים.
שתילה יכולה להתבצע גם בתוך עציצים, אדניות או דליים עם מצעי גידול שונים. בשתילה במצעים, ניתן לקבוע את מרווח השתילה באופן ידני, על ידי הצבת המצע במרווח הרצוי.
לרוב יש להכין את מצע הגידול לקליטת השתילים החדשים. חלק מתהליך השתילה הוא הוספת דשנים למצע וכן השקיית השתיל על מנת להבטיח קליטת שורשיו.
גם העברת שתילים ממקום למקום נקראת שתילה, או העתקה.
מקרה פרטי של שתילה הוא נטיעה, מושג שהוראתו בדרך כלל שתילת עצים. היות שבשפה העברית הפועל "נטיעה" אינו מתייחס בהכרח לעצים (למשל: נטיעת אוהל), אולם מרמז על מיקום קבוע, הרי שהביטוי "נטיעת עצים" מצביע על שתילה במקום של קבע.
עצים שנשתלו
נעיצת גאופיטים במצע גידול מכונה אף היא שתילה בשפת הדיבור, אף על פי שבמקרה זה הפעולה שונה, משום שאיבר הרבייה (בצל או פקעת) ננעץ כולו במצע.
שתילה נכונה

הקפדה על מספר נושאים בקשר עם השתילה תשפר את יכולת השתיל להקלט במקומו החדש באופן מיטבי:
ראשית יש להתאים את העץ לאזור השתילה ע"פ מאפייניו. למשל, במקומות בהם הטמפרטורה יורדת מתחת לאפס מעלות צלזיוס בתקופות מסוימות בשנה, לא מומלץ לשתול עצים המתאימים לאקלים טרופי. דברים דומים אמורים גם לגבי מקומות הסובלים מרוחות עזות.
על מצע השתילה להיות מאוורר ותחוח ככל הניתן על מנת לאפשר השתרשות קלה של השתיל במצע.
ניתן להוסיף למצע השתילה חומרי הזנה כגון קומפוסט ואחרים, אולם רצוי להקפיד שלא לעבור את הכמות המומלצת, שכן עודף דשן מכל סוג שהוא עלול להביא לצריבה במערכת השורשים וקשיים בקליטת השתיל במצע.
בעת השתילה יש לשים לב שלא לפורר את גוש השורשים. התפרקות גוש השורשים תביא לקריעת היונקות - שורשונים מיקרוסקופיים המופקדים על קליטת מים ויסודות שונים מהמצע, ועלולה לגרום להתייבשות הצמח.
צוואר השורש צריך להמצא בגובה פני מצע השתילה (בהדרים כ 2 ס"מ מעל פני הקרקע). שתילה עמוקה מידי, תביא לתופעה הנקראת ריקבון צוואר השורש.
לאחר השתילה יש להקפיד על השקיה מתאימה, יום יומית למשך התקופה, עד לזיהוי לבלוב חדש, המעיד על קליטת הצמח.
צמח
שלמה שירזי

שלמה (מומו) שירזי (נולד ב-18 בדצמבר 1960) הוא כדורגלן עבר ישראלי ששיחק בתחילת דרכו כקשר ימני והוסב מאוחר יותר לעמדת המגן השמאלי. היה ידוע במהירות ואגרסיביות הרבה אשר סייעה ליכולתו ההתקפית.
קריירה

שירזי שיחק החל את הקריירה בקבוצת הנוער של מכבי תל אביב ולאחר מכן שעבר עם משפחתו לנתניה עבר לשחק במחלקת הנוער של מכבי נתניה. ובגיל 17 עלה לשחק בקבוצה הבוגרת. בגיל 18 התגייס שירזי לצה"ל לחטיבת גולני שם היה חייל סדיר בשירות קרבי שנה שלמה, עד לקבלת מעמד של ספורטאי מצטיין שבזכותו שב לשחק בקבוצה הבוגרת באופן סדיר. בהמשך הושאל שירזי למכבי יפו שנאבקה על ירידת ליגה שם שיחק בתור קשר קיצוני שמאלי בעמדה התקפית. לאחר עונה בלבד חזר לשחק במכבי נתניה ועד 1981 שיחק בעמדת הקיצוני. בשנה זו מונה מרדכי שפיגלר למאמן הקבוצה והסיט את שירזי לעמדת המגן השמאלי. בעמדה זו זכה עם הקבוצה שירזי באליפות המדינה בעונת 1982/1983. ב-1984 קנתה בית"ר ירושלים את שירזי תמורת סכום גבוה, ובה שיחק שירזי בעמדת המגן השמאלי לאורך זכייה בשלושה גביעים (בעונות 1985, 1986 ו-1989) ובאליפות ההיסטורית שלה בעונת 1986/1987. ב-1990 סיים שירזי את דרכו בבית"ר ועבר לשחק בהפועל ראשון לציון מליגת המשנה, איתה עלה ליגה. לאחר מכן כשהוא בגיל 31 בלבד, תלה שירזי את הנעליים ופרש ממשחק פעיל.
מעבר לסגנון המשחק האגרסיבי יחסית שלו, נודע שירזי כאדם סוער ופרובוקטיבי במגרש ומחוצה לו, והסתבך מספר פעמים בפלילים מחוץ לספורט. ב-1986 שימש כעד מדינה נגד חברי כנופיה מנתניה בפרשות שוד וייבוא וסחר בהרואין, דבר שהוליך להשעייתו לצמיתות מנבחרת ישראל לאחר 11 הופעות. באותה שנה הורחק לחודשיים מפעילות על ידי בית הדין המשמעתי של ההתאחדות לכדורגל, לאחר שהורשע בהתנהגות בלתי ספורטיבית והעלבת שופט.
שירזי נשוי, אב לשלוש בנות, ומתגורר בראשון לציון. אחיו הוא העבריין הנתנייתי ריקו שירזי.
תארים קבוצתיים

אליפות ישראל (1): 1982/1983
אליפות ישראל (1): 1986/1987
גביע המדינה (3): 1984/1985, 1985/1986, 1988/1989
הערות שוליים

↑  רון עמיקם, "היום אין לך צמרמורת, פרקינסון ברגליים", באתר nrg‏, 17 בנובמבר 2008
↑  אמיר זוהר, גידי וייץ, דון ריקו, באתר הארץ, 20 במרץ 2007
↑  דוד לביא, שירזי:חודשיים בחוץ, מעריב, 2 באוקטובר 1986
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
רונקה אוג'ו

| --- | --- |

 לידה:  17 ביולי 1974 (בת 50) לאגוס
 שם לידה:  Ronke Ojo 
 מדינה:  ניגריה ניגריה
 תקופת הפעילות:  מ-1998
 עיסוק:  שחקנית קולנוע, מוזיקאית, במאית קולנוע, מפיקה
 בן זוג:  לאנתוני גבולהאן
 פרסים והוקרה:  פרסי מיטב נוליווד 
 פרופיל ב-IMDb
 
רונקה אוג'ו (נולדה ב-17 ביולי 1974), הידועה גם בשם רונקה אושודי אוקי, היא שחקנית קולנוע, מוזיקאית, במאית קולנוע ומפיקה ניגרית.
ביוגרפיה וקריירה

מקורותיה של רונקה אוג'ו נמצאים באונדו, אבל היא נולדה וגדלה בלאגוס, שם היא סיימה את החינוך בבית ספר יסודי ובתיכון. היא התחילה את הקריירה שלה עם קבוצת דרמה בשם "Star Parade" (בתרגום חופשי לעברית: תהלוכת הכוכב) בהנהגתו של פאדיי, שחקן ניגרי שנהיה מפורסם בשנת 2000. עם זאת, היא השתתפה בסרט בשם אושודי אוקי, ומשם היא לקחה את שם הבמה שלה. הקריירה המוזיקלית שלה התחילה בשנת 2014, באותה שנה היא השיקה את אלבום הבכורה שלה שעדיין לא יצא. בשנת 2015 היא הוציאה סינגל בשם "Ori Mi" (בתרגום חופשי לעברית: אורי מי) עם הזמר 9ice (אנ').
חיים אישיים

בשנת 2009 היא נשאה לאנתוני גבולהאן, ויש להם שלושה ילדים. בשנת 2016 היא הציגה תמונות של ילידה בשביל לחגוג את יום הנישואים השביעי שלה.
פילמוגרפיה

Succubus ‏(2014)
Isan Laye
Eesu
Agbere Oju
Return of Jenifa
Abeke Aleko
Abeke Eleko 2
Ajiloda
Aimasiko eda ‏(2006)
Okun Ife 2 ‏(2004)
Okun Ife ‏(2004)
Asiri ‏(2002)
Oshodi Oke ‏(2000)
הערות שוליים

↑  My Selling Point Is.. - Actress, Ronke Oshodi-Oke,‏ "Naij.com"
↑  Actress Ronke Oshodi Reveals Her Greatest Regret,‏ADAMS ODUNAYO, באתר "legit"
↑  YORUBA ACTRESS,RONKE OSHODI OKE WEDS SYLVESTER OMOGBOLAHAN IN NIGERIA,‏ niyi tabiti, באתר "Modern Ghana"‏, 3 בפברואר 2009
↑  My boobs brought me to limelight—— Ronke Ojo My boobs brought me to limelight—— Ronke Ojo, באתר "vanguardngr"‏, 26 באוקטובר 2014
↑  Actress drops new album,‏ Esho Wemimo, באתר "Pulse.ng"‏, 24 בנובמבר 2014
↑  "Why I won't release my album yet",‏ Joey Akan, באתר "Pulse.ng"‏, 7 באפריל 2015
↑  Ronke Oshodi Oke – “Ori Mi” ft. 9ice Prod. by ID Cabasa, באתר "tooXclusive"‏, 7 באפריל 2015
↑  YORUBA ACTRESS,RONKE OSHODI OKE WEDS SYLVESTER OMOGBOLAHAN IN NIGERIA,‏ niyi tabiti, באתר "The Nigerian Voice Homepage"‏, 3 בפברואר 2009
תא דניאל

תא דניאל (באנגלית: Daniell cell) הוא סוג של תא גלווני שהומצא על ידי המדען הבריטי ג'ון פרדריק דניאל ב-1836. בתנאי תקן, תא דניאל מספק מתח חשמלי של 1.1 וולט והוא מכיל אנודה עשויה מאבץ וקתודה מנחושת. בנוסף, בתא קיים גשר מלח על מנת לאזן בין המטענים כדי שהזרם ישמר לאורך זמן.